《陈仲罕母挽词》
宋代·林亦之

橘林霜后欲寒天，多记陶家作客年。
碧水青山如昨日，白云红客是新阡。
鸤鸠七子母恩重，寡鹄孤巢妇德贤。
最苦哀箫老松下，漫漫瞿麦雪平田。

作者简介：（1136—1185）宋福州福清人，字学可，号月渔，一号网山。林光朝高弟，继光朝讲学于莆之红泉。赵汝愚帅闽，荐于朝，命未下而卒。有《论语考工记》、《毛诗庄子解》、《网山集》等。